**ELŐTERJESZTÉS**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2023.09.25.-i rendes ülésére**

**Tárgy: Honi Katalin 2023. évi „Fogadj örökbe egy közterületet!” „pályázatának elbírálása**

**Készítette:**

………………………………

Benedek Beáta

Környezetvédelmi koordinátor

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági Bizottság!**

A Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló **24/2019. (XI.18.) önkormányzati rendelet 5. melléklete 1.7. pont** értelmében a Településüzemeltetési, Környezetvédelmi és Közbiztonsági Bizottság dönt a környezetvédelemmel kapcsolatos feladatokról.

Fentiek alapján kérem a Tisztelt Bizottságot, az alábbi ügyben hozza meg határozatát.

*A napirend tárgyában a határozat meghozatalához egyszerű szótöbbség szükséges!*

**1.) Ügyiratszám: I/1010-17/2023.**

**Tárgya: Honi Katalin 2023. évi „Fogadj örökbe egy közterületet!” „pályázatának elbírálása**

Honi Katalin a benyújtott pályázatában a Fillér Utcai Általános Iskola előtti magánterületet jelölte meg örökbefogadási szándékkal, az iskola fenntartója a Közép-Budai Tankerületi Központ. A pályázat kiírás alapján kizárólag közterületek örökbefogadására lehet pályázni. Továbbá a pályázat benyújtására rendelkezésre álló 2023.03.27-2023.08.17. határidőn túl nyújtotta be postai úton a pályázatát. Így a benyújtott pályázata a pályázati kiírásban foglaltakkal ellentétes.

A fentiek figyelembevételével Honi Katalin 2023. évben benyújtott „Fogadj örökbe egy közterületet**!”**  pályázata nem részesülhet támogatásban, és a pályázati kiírás alapján azt el kell utasítani.

A fent leírtakra hivatkozva a pályázó által benyújtott pályázat elutasítását javasoljuk.

**Határozati javaslat:**

Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 5. melléklete 1.7. pontban átruházott hatáskörében eljárva úgy dönt, hogy **a 2023 évi „Fogadj örökbe egy közterületet!” című pályázatra benyújtott pályázó részére nem biztosít támogatást, tekintettel arra, hogy a benyújtott pályázat nem felel meg a pályázati kiírásban foglaltaknak.**

A Bizottság a Polgármester és a Jegyző útján felkéri Pogány Norbert urat, a Környezetvédelmi Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. november 30.

**Budapest, 2023.09.13.**

**Tisztelettel:**

**Dr. Szalai Tibor**

**Jegyző nevében**

**Pogány Norbert**

**Osztályvezető**