**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági** **Bizottság**

**2023. szeptember 25.-i rendes ülésére**

**Tárgya: „VEKOP-5.3.1-15-2006-00001 A budapesti közbringa-rendszerhez kapcsolódó infrastruktúra fejlesztése” Bp. II-III. kerület Árpád fejedelem útja kerékpárosbarát kialakítása Forgalomtechnikai helyszínrajz VII., Árpád fejedelem útja szervizút (Harcsa utca – Komjádi Béla utca közötti szakasz) F1-F2 fedvény terv**

**Készítette**:

…………………………

Kádárné Radványi Judit

vezető-főtanácsos

közútkezelői ügyintéző

Megjegyzés: A napirend tárgyalása zárt ülést nem igényel

**Tisztelt Településüzemeltetési, Környezetvédelmi és Közbiztonsági** **Bizottság!**

A Tisztelt Bizottság a Budapest Főváros II. kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 13/1992. (VII.01.) önkormányzati rendelet 11.sz. melléklet 5.1.1. pont értelmében, a Településüzemeltetési, Környezetvédelmi és Közbiztonsági Bizottság (rövidítve: TKKB, átruházott hatáskörben dönt:

1. 1. a közterületi közművezetékekkel, bekötésekkel és közterületi útépítésekkel kapcsolatos tulajdonosi hozzájárulásokról

Fentiek alapján kérem a Tisztelt Bizottságot, az alábbi ügyekben hozza meg határozatait.

**Ügyiratszám: XII / 486 /2023**

**Tárgya: „VEKOP-5.3.1-15-2006-00001 A budapesti közbringa-rendszerhez kapcsolódó infrastruktúra fejlesztése” Bp. II-III. kerület Árpád fejedelem útja kerékpárosbarát kialakítása Forgalomtechnikai helyszínrajz VII., Árpád fejedelem útja szervizút (Harcsa utca – Komjádi Béla utca közötti szakasz) F1-F2 fedvény terv**

A II. kerületi Polgármesteri Hivatal Beruházási Igazgatóságának kérésére a Magyar Kerékpárosklub az alábbi nyilatkozatot adta, a terv átvizsgálását követően.

„A Magyar Kerékpárosklub azzal a feltétellel támogatja a tárgyi szakaszon a kerékpárosok átvezetését, amennyiben a parkoló autók közötti tér szélessége megfelel az e-ÚT 03.02.31. A parkolási létesítmények geometriai tervezése UME kényelmes parkoló-mozgásra előírt értékeinek. Abban az esetben, ha a fenti feltétel nem tud a tárgyi projektben létrejönni, azzal az újabb feltétellel tudjuk támogatni, ha a közeljövőben – egy éven belül – megvalósul.

Indoklás:

A tervezett kerékpáros útvonal a tárgyi szakaszon egy kizárólag parkoláshoz igénybevett szervizútra van terelve. A rendelkezésre álló 13,5 m széles keresztmetszetben jelenleg 2 oldali merőleges parkolás van kijelölve, amely „A parkolási létesítmények geometriai tervezése” - e-UT 03.02.31. UME - alapján csak szűkös parkoló-mozgást tesz lehetővé. Emiatt a beálláshoz szükséges manőverezések ideje, és az út eltorlaszolása hosszúra nyúlhat, amely a kerékpárosok és autósok között konfliktushoz vezethet.

Tovább súlyosbítja a helyzetet, hogy a merőleges parkolókba általában előremenettel állnak be a vezetők, kiálláskor pedig "vakon" kell kitolatniuk, amely baleseti kockázatot is jelent a kerékpárosokra nézve. Ehhez azonban azt is szükségesnek tartjuk megjegyezni, hogy ennek a baleseti kockázatnak a mértéke és súlyossága alacsony, mivel a parkoló forgalma és az ott közlekedőautók sebessége is alacsony.

Budapest, 2023. szeptember 7. Emődy Barbara Magyar Kerékpárosklub Közlekedési Munkacsoport vezetője”

A BKK a fenti nyilatkozat alapján 2 változatot készített, F1 és F2 jelöléssel. A jelenlegi 85 parkolóhely az alábbiak szerint módosulna, bele számolva az 1 db mozgáskorlátozott és 2 db elektromos töltőt is.

F1 változat: 60 db maradna, egyik oldalon párhuzamos, a másik oldalon merőleges parkolókkal.

F2 változat: 54 db maradna, mindkét oldalon ferde-beállású parkolókkal.

**1. Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.1.1. pontban átruházotthatáskörében eljárva úgy dönt, hogy a Budapest, II. kerületa **„VEKOP-5.3.1-15-2006-00001 A budapesti közbringa-rendszerhez kapcsolódó infrastruktúra fejlesztése” Bp. II-III. kerület Árpád fejedelem útja kerékpárosbarát kialakítása, Forgalomtechnikai helyszínrajz VII., Árpád fejedelem útja szervizút (Harcsa utca – Komjádi Béla utca közötti szakasz) F1 fedvény** terv (Budapest Közút Zrt. Tervezési osztály, tervszám: UFO 11/2021, készült: 2023. szeptember hó.) elfogadását, a II. Kerületi Önkormányzat tulajdonában lévő közterületek (14617/21, 14569 hrsz.) vonatkozásában,

támogatja/nem támogatja

A Bizottság a Polgármester és a Jegyző útján felkéri Vincek Tibor urat, a Műszaki Osztály vezetőjét, hogy az ügyben a szükséges intézkedéseket tegye meg.

Felelős: Polgármester

Határidő: 2023. október 15.

**2. Határozati javaslat:**

A Településüzemeltetési, Környezetvédelmi és Közbiztonsági Bizottság a Budapest Főváros II. kerületi Önkormányzat Képviselő-testületének 13/1992. (VII.01.) önkormányzati rendelet 11. sz. melléklete 5.1.1. pontban átruházotthatáskörében eljárva úgy dönt, hogy a Budapest, II. kerületa **„VEKOP-5.3.1-15-2006-00001 A budapesti közbringa-rendszerhez kapcsolódó infrastruktúra fejlesztése” Bp. II-III. kerület Árpád fejedelem útja kerékpárosbarát kialakítása, Forgalomtechnikai helyszínrajz VII., Árpád fejedelem útja szervizút (Harcsa utca – Komjádi Béla utca közötti szakasz) F2 fedvény** terv elfogadását (Budapest Közút Zrt. Tervezési osztály, tervszám: UFO 11/2021, készült: 2023. szeptember hó.) elfogadását, a II. Kerületi Önkormányzat tulajdonában lévő közterületek (14617/21, 14569 hrsz.) vonatkozásában,

nem támogatja/támogatja

Budapest, 2023. szeptember 21.

##### Tisztelettel:

dr. Szalai Tibor

jegyző megbízásából

**Vincek Tibor**

Vezető-főtanácsos

Osztályvezető